1997D0101 — FI — 11.06.2008 — 002.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B NEUVOSTON PÄÄTÖS, tehty 27 päivänä tammikuuta 1997, ilman epäpuhtauksia mittaavien jäsenvaltioiden mittausasemaverkostojen ja yksittäisten mittausasemien tietojenvaihtojärjestelmän käyttöönottamisesta (97/101/EY) (EYV L 035, 5.2.1997, p.14)

Muutettu:









▼B

NEUVOSTON PÄÄTÖS,

tehty 27 päivänä tammikuuta 1997,

ilman epäpuhtauksia mittaavien jäsenvaltioiden mittausasemaverkostojen ja yksittäisten mittausasemien tietojenvaihtojärjestelmän käyttöönottamisesta

(97/101/EY)







EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 s artiklan, ottaa huomioon komission ehdotuksen ( 1 ), ottaa huomioon talous- ja sosiaalikomitean lausunnon ( 2 ), noudattaa perustamissopimuksen 189 c artiklassa määrättyä menettelyä ( 3 ), sekä katsoo, että (1) Euroopan yhteisön viidennessä toimintaohjelmassa ( 4 ) suositellaan ympäristöä koskevien perustietojen keräämistä ja niiden yhteensopivuuden, vertailukelpoisuuden ja selkeyden kehittämistä, (2) Euroopan ympäristökeskuksen tavoitteista ja tehtävistä on säädetty Euroopan ympäristökeskuksen sekä ympäristöä koskevan Euroopan tieto- ja seurantaverkoston perustamisesta 17 päivänä toukokuuta 1990 annetussa neuvoston asetuksessa (ETY) N:o 1210/90 ( 5 ), (3) on tarpeen luoda ilmanlaatua koskeva tietojenvaihtamismenettely epäpuhtauksien ja haittavaikutusten torjumiseksi, jotta voitaisiin parantaa elämisen ja ympäristön laatua koko yhteisössä seuraamalla ilman epäpuhtauksien ehkäisemistä annetun kansallisen ja yhteisön lainsäädännön täytäntöönpanon aikaansaamaa pitkän aikavälin kehitystä ja aikaansaatuja parannuksia, (4) olisi vältettävä päällekkäisyyksiä erityisesti Euroopan ympäristökeskukselle ja komissiolle toimitettavien tietojen siirrossa, (5) yhteisen tietojenvaihtomenettelyn valvonta- ja tarkkailuverkostojen välillä, rikkiyhdisteiden ja leijuman aiheuttamaan ilman pilaantumiseen liittyvien tietojen osalta käyttöön ottamisesta 24 päivänä kesäkuuta 1975 tehdyn neuvoston päätöksen 75/441/ETY ( 6 ), ilman pilaantumista mittaavien verkostojen ja yksittäisten asemien keskinäisen tietojenvaihdon käyttöönottamisesta jäsenvaltioissa 24 päivänä kesäkuuta 1982tehdyn neuvoston päätöksen N:o 82/459/ETY ( 7 ) mukaisesta tietojenvaihdosta saatujen kokemusten ansiosta on mahdollista luoda täydellisempi ja edustavampi tietojenvaihtojärjestelmä, ottamalla tarkasteltavaksi yhä useampia epäpuhtauksia ja liittämällä järjestelmään ilman epäpuhtauksia mittaavat mittausasemaverkostot ja yksittäiset mittausasemat, (6) olisi erotettava toisistaan ne tiedot, jotka on toimitettava aina, erityisesti ilmanlaadun arvioinnista ja hallinnasta 27 päivänä syyskuuta 1996 annetun neuvoston direktiivin 96/62/ETY ( 8 ) (jäljempänä ”ilmanlaatudirektiivi”) nojalla, ja tiedot, jotka on toimitettava, jos ne ovat saatavilla, (7) koottavien tietojen on oltava riittävän edustavia, jotta epäpuhtauksien pitoisuudet voitaisiin kartoittaa koko yhteisössä, ja (8) yhteisten arviointiperusteiden käyttäminen mittaustulosten validoimisessa ja käsittelemisessä lisää toimitettujen tietojen yhteensopivuutta ja vertailukelpoisuutta, sekä katsoo, että ON PÄÄTTÄNYT SEURAAVAA:







1 artikla

Tavoitteet

1. Tällä direktiivillä otetaan käyttöön ilman epäpuhtauksia mittaavien mittausasemaverkostojen ja yksittäisten mittausasemien tietojenvaihtojärjestelmä, jäljempänä ”tietojenvaihto”. Se koskee

— mittausasemaverkostoja ja yksittäisä asemia ja sisältää yksityiskohtaiset tiedot jäsenvaltioissa toimivista ilman epäpuhtauksien seurantaverkostoista ja -asemista,

— asemilla mitattujen ilmanlaatua koskevia tietoja; tietojenvaihtoon kuuluu liitteessä I olevan 3 ja 4 kohdan mukaisesti lasketut jäsenvaltioiden mittausasemilta saadut ilman epäpuhtauksien mittaustulokset.

2. Komissio ja 6 artiklassa tarkoitetut elimet vastaavat tietojenvaihdon suorittamisesta. Voidakseen hyötyä Euroopan ympäristökeskuksen asiantuntemuksesta komissio kääntyy sen puoleen sen toimivaltaan kuuluvissa asioissa kuten tietojärjestelmän käyttöönottamisessa ja käytössä.

2 artikla

Epäpuhtaudet

1. Tietojenvaihto koskee ilmanlaatudirektiivin liitteessä I mainittuja ilman epäpuhtauksia.

2. Jäsenvaltioiden on ilmoitettava tämän tietojenvaihdon puitteissa tietoja myös liitteessä I olevassa 2 kohdassa mainituista epäpuhtauksista, jos 6 artiklassa tarkoitetuilla tahoilla on niitä koskevat tiedot käytettävissään ja jos pitoisuuksia mitataan jäsenvaltioissa säännöllisesti.

3 artikla

Mittausasemat

Edellä 1 artiklassa tarkoitettu tietojenvaihto koskee,

— asemia, joita käytetään pantaessa täytäntöön ilmanlaatudirektiivin 4 artiklan mukaisesti annettuja direktiivejä,

— asemia, jotka jäsenvaltiot valitsevat tähän tarkoitukseen olemassa olevien asemien joukosta liitteessä I olevassa 2 kohdassa mainittujen epäpuhtauksien paikallisten pitoisuuksien ja kaikkien liitteessä I mainittujen epäpuhtauksien alueellisten pitoisuuksien (niin sanotun ”taustan”) arvioimiseksi, vaikka ne eivät kuuluisikaan ensimmäisessä luetelmakohdassa mainittujen direktiivien soveltamisalaan.

— mahdollisuuksien mukaan asemia, jotka ovat osallistuneet päätöksellä 82/459/ETY käyttöön otettuun tietojenvaihtojärjestelmään, jos edellinen luetelmakohta ei koske niitä.

4 artikla

Mittausasemaverkostoja ja yksittäisiä asemia koskevat tiedot

1. Komissiolle on toimitettava tiedot mittausasemista, asemilla käytettävistä mittalaitteista ja menetelmistä ja niiden muodostaman verkoston rakenteesta ja organisaatioista. Nämä tiedot on toimitettava komissiolle, ellei niitä ole sille jo aikaisemmin toimitettu olemassa olevan ilmanlaatua koskevan lainsäädännön nojalla. Liitteessä II on lueteltu esimerkkejä vaadittavista tiedoista. Komissio määrittelee 7 artiklassa säädettyä menettelyä noudattaen vähimmäistiedot, jotka jäsenvaltioiden on toimitettava.

2. Edellä 3 artiklan ensimmäisessä luetelmakohdassa mainitut asemat alkavat osallistua tietojenvaihtoon, kun ilmanlaatudirektiivin 4 artiklassa tarkoitettu lainsäädäntö on tullut voimaan.

3. Komissio toimittaa jäsenvaltioille viimeistään kuusi kuukautta tämän päätöksen voimaantulosta jo aiemmin perustetun tietokannan, joka sisältää komission osastojen tästä asiasta keräämät tiedot, sekä sen käyttöön ja päivitykseen tarkoitetun ohjelman. Jäsenvaltioiden on oikaistava, muutettava ja/tai täydennettävä näitä tietoja. Päivitetyt atk-tiedostot on lähetettävä komissiolle toisena vuonna tämän päätöksen voimaantulon jälkeen 1 päivään lokakuuta mennessä.

Yleisöllä on oikeus tutustua näihin tietoihin Euroopan ympäristökeskuksen perustaman tietojärjestelmän välityksellä; ympäristökeskus tai jäsenvaltiot voivat myös toimittaa nämä tiedot pyynnöstä.

4. Komissio tarkentaa tiedonsiirtotekniikan 7 artiklassa määrättyä menettelyä noudattaen ottaen huomioon 1 artiklan 2 kohdan määräykset.

5. Sen jälkeen kun jäsenvaltiot ovat lähettäneet tietoja ensimmäisen kerran, komissio lisää saamansa tiedot tietokantaansa ja laatii vuosittain teknisen kertomuksen keräämistään tiedoista; komissio toimittaa jäsenvaltioille päivitetyn ”verkostot ja asemat” -tietokannan 1 päivään heinäkuuta mennessä. Jäsenvaltioiden on oikaistava, muutettava ja/tai täydennettävä näitä tietoja. Päivitetyt atk-tiedostot on lähetettävä komissiolle 1 päivään lokakuuta mennessä.

5 artikla

Asemien mittaustuloksista lähetettävät tiedot

1. Komissiolle on lähetettävä seuraavat tulokset:

a) liitteessä I olevassa 3 ja 4 kohdassa tarkoitetut tiedot 3 artiklan ensimmäisessä luetelmakohdassa tarkoitettujen asemien osalta, jotka valitaan ilmanlaatudirektiivin 4 artiklan nojalla annetuissa direktiiveissä määritettyjen kriteerien perusteella; asemien valitsemisessa on otettava huomioon erilaiset ilmanlaatutilanteet kussakin jäsenvaltiossa,

b) ainakin liitteessä I olevassa 4 kohdassa määritellyt vuositiedot kaikkien muiden 3 artiklan toisessa luetelmakohdassa tarkoitettujen asemien osalta,

c) liitteessä I olevassa 3 ja 4 kohdassa määritellyt tiedot kaikkien 3 artiklan kolmannessa luetelmakohdassa tarkoitettujen asemien osalta.

Nämä tiedot on toimitettava komissiolle, ellei niitä ole sille jo aikaisemmin toimitettu olemassa olevan ilmanlaatua koskevan lainsäädännön nojalla.

2. Jäsenvaltiot vastaavat lähetettyjen mittaustulosten ja tilastollisten tunnuslukujen arvojen laskemiseen käytettyjen tietojen vahvistamisesta liitteessä III esitettyjen yleisten sääntöjen mukaisesti. Jäsenvaltioiden täytyy käyttää tietojen yhdistämisessä ja tilastollisessa laskennassa vähintään niin tiukkoja arviointiperusteita kuin liitteessä IV on esitetty.

3. Jäsenvaltioiden on toimitettava kalenterivuoden tulokset komissiolle seuraavan vuoden lokakuun 1 päivään mennessä; ensimmäiset tiedot toimitetaan vuodelta 1997.

4. Jäsenvaltioiden on mahdollisuuksien mukaan toimitettava komissiolle tiedot, jotka päätöksellä 82/459/ETY käyttöön otettuun tietojenvaihtojärjestelmään osallistuneet asemat ovat keränneet 1 päivän lokakuuta 1989 ja tämän päätöksen voimaantulopäivän välisenä aikana.

5. Komissio tarkentaa tulostensiirtomenetelmät 7 artiklassa määrätyn menettelyn mukaisesti ottaen huomioon 1 artiklan 2 kohdan määräykset.

6. Komissio lisää saamansa tiedot tietokantaansa, laatii vuosittain teknisen kertomuksen keräämistään tiedoista ja toimittaa jäsenvaltioille päivitetyn ”tulokset”-tietokannan.

Yleisöllä on oikeus tutustua näihin tietoihin Euroopan ympäristökeskuksen perustaman tietojärjestelmän välityksellä; ympäristökeskus voi myös toimittaa nämä tiedot pyynnöstä.

Sekä tiedot, joihin yleisöllä on oikeus tutustua, että ne, jotka toimitetaan pyynnöstä, sekä ne, jotka otetaan kertomukseen, ovat aina vahvistettuja.

7. Komissio laatii yleisöä varten yleisen kertomuksen, jossa tehdään yhteenveto kerätyistä tiedoista ja hahmotellaan ilmanlaadun kehitystä Euroopan unionissa.

8. Komissio huolehtii yhteisymmärryksessä jäsenvaltioiden kanssa kansainvälisiin ohjelmiin tarvittavien tietojen toimittamisesta kansainvälisille elimille.

6 artikla

Jäsenvaltioiden on nimettävä yksi tai useampia tahoja, jotka vastaavat tietojenvaihtojärjestelmien käyttöönotosta tai käytöstä, ja niiden on tiedotettava tästä komissiolle.

7 artikla

Komissio tarkentaa tarvittaessa ilmanlaatudirektiivin 12 artiklan mukaista menettelyä noudattaen

— tietojensiirtomenetelmien laatimis- ja päivitysmenettelyn,

— yhteyden Euroopan ympäristökeskuksen toimintaan ilman epäpuhtauksien alalla.

▼M2 —————

▼B

8 artikla

Komissio toimittaa neuvostolle kertomuksen päätöksen täytäntöönpanosta viiden vuoden kuluessa päätöksen voimaantulosta. Komissio toimittaa kertomuksen mukana aiheellisiksi katsomansa ehdotukset tämän päätöksen muuttamiseksi.

9 artikla

Tämä päätös tulee voimaan 1 päivänä tammikuuta 1997.

10 artikla

Tämä päätös on osoitettu kaikille jäsenvaltioille.

▼M1









LIITE I

EPÄPUHTAUDET, TILASTOLLISET PARAMETRIT JA MITTAYKSIKÖT

1. Ilmanlaatudirektiivin 96/62/EY liitteessä I mainitut epäpuhtaudet

2. Epäpuhtaudet, joita ei mainita ilmanlaatudirektiivin 96/62/EY liitteessä I

Epäpuhtaudet, joista on ilmoitettava muiden direktiivien kuin direktiivin 96/62/EY nojalla, ovat numerot 14 ja 15 kohdassa 3. Epäpuhtaudet, joista on ilmoitettava vain, jos tietoja on saatavilla, ovat numerot 16—63.

3. Epäpuhtaudet, mittayksiköt ja keskiarvon laskenta-ajan:







N:o ISO-koodi (1) Kaava Epäpuhtaus Mittayksikkö (2) Keskiarvon laskenta-aika (3) Yksikkö Direktiivit (4) Ilmanlaatudirektiivin 96/62/EY liitteessä I mainitut epäpuhtaudet 1. 01 SO2 rikkidioksidi μg/m3 1 h (1999/30/EY) 80/779/ETY 89/427/ETY (5) 2. 03 NO2 typpidioksidi μg/m3 1 h (1999/30/EY) 85/203/ETY 3. 24 PM10 leijuma (< 10 μm) μg/m3 24 h (1999/30/EY) 96/62/EY 4. 39 PM2.5 (6) leijuma (< 2.5 μm) μg/m3 24 h (1999/30/EY) 96/62/EY 5. 22 SPM leijuma (kokonaismäärä) μg/m3 24 h (80/779/ETY) 89/427/ETY 6. 19 Pb lyijy μg/m3 24 h (1999/30/EY) 82/884/ETY 7. 08 O3 otsoni μg/m3 1 h 92/72/ETY 8. V4 C6H6 bentseeni μg/m3 24 h 96/62/EY (2000/69/EY) 9. 04 CO hiilimonoksidi mg/m3 1 h 96/62/EY (2000/69/EY) 10. 82 Cd (7) kadmium ng/m3 24 h 96/62/EY 11. 80 As arseeni ng/m3 24 h 96/62/EY 12. 87 Ni nikkeli ng/m3 24 h 96/62/EY 13. 85 Hg elohopea ng/m3 24 h 96/62/EY Epäpuhtaudet, joista on ilmoitettava muiden EU:n direktiivien nojalla 14. 11 BS noki μg/m3 24 h 80/779/ETY 89/427/ETY 15. 35 NOx typen oksidit μg/m3 1 h NO2-ekvivalentti (1999/30/EY) Muut epäpuhtaudet (8) 16. V8 C2H6 etaani μg/m3 24 h 17. V9 H2C=CH2 eteeni (etyleeni) μg/m3 24 h 18. V3 HC=CH etiini (asetyleeni) μg/m3 24 h 19. VN H3C-CH2-CH3 propaani μg/m3 24 h 20. VP CH2=CH-CH3 propeeni μg/m3 24 h 21. V6 H3C-CH2-CH2-CH3 n-butaani μg/m3 24 h 22. V5 H3C-CH(CH3)2 isobutaani μg/m3 24 h 23. V1 H2C=CH-CH2-CH3 1-buteeni μg/m3 24 h 24. V2 H3C-CH=CH-CH3 trans-2-buteeni μg/m3 24 h 25. V7 H3C-CH=CH-CH3 cis-2-buteeni μg/m3 24 h 26. V0 CH2=CH-CH=CH2 1,3-butadieeni μg/m3 24 h 27. VK H3C-(CH2)3-CH3 n-pentaani μg/m3 24 h 28. VI H3C-CH2-CH-(CH3)2 isopentaani μg/m3 24 h 29. VL H2C=CH-CH2-CH2-CH3 1-penteeni μg/m3 24 h 30. VM H3C-HC=CH-CH2-CH3 2-penteeni μg/m3 24 h 31. VF H2C=CH-C(CH3)=CH2 isopreeni μg/m3 24 h 32. VD C6H14 n-heksaani μg/m3 24 h 33. e.k. (9) (CH3)2-CH-CH2-CH2-CH3 i-heksaani μg/m3 24 h 34. VC C7H16 n-heptaani μg/m3 24 h 35. VH C8H18 n-oktaani μg/m3 24 h 36. VG (CH3)3-C-CH2-CH-(CH3)2 iso-oktaani μg/m3 24 h 37. VQ C6H5-CH3 tolueeni μg/m3 24 h 38. VA C6H5-C2H3 etyylibentseeni μg/m3 24 h 39. VU m,p-C6H4(CH3)2 m,p-ksyleeni μg/m3 24 h 40. VV o-C6H4-(CH3)2 o-ksyleeni μg/m3 24 h 41. VS C6H3-(CH3)3 1,2,4-trimetyylibentseeni μg/m3 24 h 42. VR C6H3(CH3)3 1,2,3-trimetyylibentseeni μg/m3 24 h 43. VT C6H3(CH3)3 1,3,5-trimetyylibentseeni μg/m3 24 h 44. VB HCHO formaldehydi μg/m3 1 h 45. 20 THC (NM) muiden hiilivetyjen kuin metaanin kokonaismäärä μg/m3 24 h C-ekvivalentti 46. 10 SA vahva happamuus μg/m3 24 h SO2-ekvivalentti 82/459/ETY (SO2:n vaihtoehto) 47. e.k. PM1 leijuma (< 1 μm) μg/m3 24 h 96/62/EY 48. 16 CH4 metaani μg/m3 24 h 49. 83 Cr kromi μg/m3 24 h 50. 90 MN mangaani μg/m3 24 h 51. 05 H2S rikkivety μg/m3 24 h 52. e.k. CS2 rikkihiili μg/m3 1 h 53. e.k. C6H5-CH=CH2 styreeni μg/m3 24 h 54. e.k. CH2=CH-CN akryylinitriili μg/m3 24 h 55. H3 ClCHCCl2 trikloorietyleeni μg/m3 24 h 56. H4 C2Cl4 tetrakloorietyleeni μg/m3 24 h 57. e.k. CH2Cl2 dikloorimetaani μg/m3 24 h 58. P6 BaP bentso(a)pyreeni μg/m3 24 h 59. e.k. VC vinyylikloridi μg/m3 24 h 60. 09 PAN peroksiasetyylinitraatti μg/m3 1 h 61. 21 NH3 ammoniakki μg/m3 24 h 62. e.k. N-dep. typen märkälaskeuma mg/(m2* kuukausi) 1 kuukausi N-ekvivalentti 63. e.k. S-dep. rikin märkälaskeuma mg/(m2* kuukausi) 1 kuukausi S-ekvivalentti (1) ISO 7168-2:1999. (2) Kukin arvo ilmoitetaan vähintään kahdella merkitsevällä numerolla, esim 1,4 mg/m3 tai 21 μg/m3. (3) Joissakin mittaustekniikoissa näytteenottoajat vaihtelevat muutamasta minuutista useisiin viikkoihin. Jos tällaisissa tapauksissa mahdolliset keskiarvon lasktenta-ajat poikkeavat tämän sarakkeen ajoista, voidaan raportoida todellisia keskiarvon laskenta-aikoja vastaavat tulokset. (4) Tiedonvaihtojärjestelmästä tehdyn päätöksen liitteiden muutoksen voimaantulohetkellä voimassa olevat direktiivit. (5) Direktiivin 80/779/ETY muutosdirektiivi. (6) PM2.5:lle (leijuma) ei ole saatavissa vertailumenetelmää tiedonvaihtojärjestelmästä tehdyn päätöksen liitteiden muutoksen voimaantulohetkellä. (7) Raskasmetallien ja PAH-yhdisteiden osalta yhteisön lainsäädäntöä valmistellaan parhaillaan, ja sen tuloksena odotetaan erityisesti luetteloa tietyistä PAH-yhdisteistä ja tätä päätöstä koskevia tarpeellisia muutosehdotuksia. (8) Jos tietoja saatavilla. (9) Ei koodia.

4. Kalenterivuotta kohti lasketut tulokset, jotka toimitetaan komissiolle:

Jäsenvaltioiden on lähetettävä mittaustulokset tai mittaustulokset ja tilastot.

Niiltä jäsenvaltioilta, jotka lähettävät mittaustulokset ja tilastot, vaaditaan seuraavat tilastot:

— epäpuhtauksien 1—61 osalta — yllä olevassa taulukossa annettuja suositeltuja keskiarvon laskenta-aikoja vastaavista mittaustuloksista lasketut aritmeettinen keskiarvo, mediaani, 98. persentiili (ja 99,9. persentiili, joka voidaan haluttaessa ilmoittaa epäpuhtauksille, joiden keskiarvon laskenta-aika on 1 h) ja korkein arvo;

— epäpuhtauksien 62 ja 63 osalta — yllä olevassa taulukossa annettuja suositeltuja keskiarvon laskenta-aikoja vastaavista mittaustuloksista laskettu kuukauden kokonaislaskeuma.

Y. persentiili tulisi valita hyväksytyistä pitoisuusarvoista. Kaikki arvot tulisi järjestää suuruusjärjestykseen:

Y. persentiili on pitoisuus Xk, jossa k:n arvo on laskettu seuraavasti:

jossa q on yhtä kuin y/100 ja N on hyväksyttyjen pitoisuusarvojen lukumäärä.

Arvo (q × N) tulisi pyöristää lähimpään kokonaislukuun.

Kaikki tulokset tulisi ilmaista seuraavassa lämpötilassa ja paineessa: 293 K ja 101,3 kPa lukuun ottamatta epäpuhtauksia 62 ja 63. Hiukkasiin sitoutuneiden aineiden osalta tiedot tulisi vuodesta 2001 alkaen ilmoittaa ulkoilman lämpötilassa ja ilmanpaineessa.

5. Tietojen toimittaminen komissiolle:

Tiedot on toimitettava jossakin seuraavista muodoista: ISO 7168 versio 2 laajennettu muoto, NASA-AMES 1001/1010- tai DEM ( 9 )-yhteensopiva muoto taikka DEM-tietokanta.

Komissio vahvistaa tietojen vastaanoton sekä mittausasemien ja epäpuhtauksien määrän.









LIITE II

MITTAUSASEMAVERKKOJA, MITTAUSASEMIA JA MITTAUSTEKNIIKOITA KOSKEVAT TIEDOT

Jäsenvaltioiden tulisi ilmoittaa seuraavia kohtia koskevat tiedot: I.1, I.4.1—I.4.4, I.5, II.1.1, II.1.4, II.1.8, II.1.10, II.1.11 ja II.2.1. Mahdollisimman paljon tietoja tulisi mahdollisuuksien mukaan toimittaa muista kohdista:

I VERKKOJA KOSKEVAT TIEDOT I.1 Nimi I.2 Lyhenne I.3 Verkon tyyppi (paikallista teollisuutta, pieni/suuri kaupunki, maakunta, alue, koko maa, kansainvälinen …) I.4 Verkon hallinnosta vastaava taho I.4.1 Nimi I.4.2 Vastuuhenkilön nimi I.4.3 Osoite I.4.4 Puhelin- ja faksinumerot I.4.5 Sähköposti I.4.6 Www-sivu I.5 Mittaustulosten aika (UTC, paikallinen aika)

II MITTAUSASEMIA KOSKEVAT TIEDOT II.1 Yleistä II.1.1 Aseman nimi II.1.2 Kaupungin tai tarvittaessa paikkakunnan nimi II.1.3 Kansallinen ja/tai paikallinen viitenumero tai koodi II.1.4 Tämän päätöksen nojalla määritetty aseman koodi, jonka komissio antaa II.1.5 Aseman teknisestä ylläpidosta vastaavan tahon nimi (jos se on eri kuin verkosta vastaava taho) II.1.6 Elimet tai ohjelmat, joihin tiedot ilmoitetaan (tarvittaessa ainekohtaisesti) (paikallinen, kansallinen, Euroopan komissio, GEMS, OECD, EMEP jne.) II.1.7 Mittausten tavoite/tavoitteet (säädösten noudattaminen, altistumisen arviointi (ihmisten terveys ja/tai ekosysteemit ja/tai materiaalit), ilmanlaadun muutosten analyysi, päästöjen arviointi jne.) II.1.8 Maantieteelliset koordinaatit (ISO 6709:n mukaisesti (maantieteellinen pituus- ja leveysaste ja geodeettinen korkeus) II.1.9 NUTS taso IV (Nomenclature des Unités Territoriales Statistiques) II.1.10 Mitatut epäpuhtaudet II.1.11 Mitatut meteorologiset parametrit II.1.12 Muut tarpeelliset tiedot: vallitseva tuulen suunta, lähimmistä esteistä mitatun etäisyyden suhde esteiden korkeuteen jne. II.2 Aseman luokittelu II.2.1 Alueen tyyppi II.2.1.1 Kaupunkialue yhtenäisesti rakennettu alue II.2.1.2 Esikaupunki suureksi osaksi rakennettu alue: sekä yhtenäisesti rakennettua aluetta että rakentamattomia alueita (pieniä järviä, metsiä, maataloutta) II.2.1.3 Maaseutu ( 10 ) kaikki alueet, jotka eivät täytä kaupunki- ja/tai esikaupunkialueiden kriteereitä. II.2.2 Aseman tyyppi suhteessa hallitseviin päästölähteisiin II.2.2.1 Liikenne asemat, joiden sijoituspaikalla epäpuhtauksien pitoisuustasot johtuvat pääasiallisesti läheisen tien/kadun päästöistä II.2.2.2 Teollisuus asemat, joiden sijoituspaikalla epäpuhtauksien pitoisuustasot johtuvat pääasiallisesti läheisten yksittäisten teollisuuslaitosten tai teollisuusalueiden päästöistä II.2.2.3 Tausta asemat, jotka eivät täytä liikenne- tai teollisuusasemien kriteereitä ( 11 ) II.2.3 Lisätietoja asemasta II.2.3.1 Edustavuusalue (säde). Liikenteen asemien osalta ilmoittakaa tässä aseman edustama katu/tie. II.2.3.2 Kaupunki- ja esikaupunkialueiden asemat — kaupungin asukasluku II.2.3.3 Liikenneasemat — arvioitu liikenteen määrä (keksimääräinen vuorokausiliikenne vuoden ajalta laskettuna, KVL) — etäisyys ajoradan reunasta — raskaan liikenteen osuus — liikenteen nopeus — rakennusten julkisivujen välinen etäisyys ja niiden korkeus (katukuilut) — kadun/tien leveys (muut kuin katukuilut) II.2.3.4 Teollisuusasemat — teollisuuden laji(t) (SNAP-luokitus, Selected Nomenclature for Air Pollutants Code) — etäisyys lähteeseen/lähdealueeseen II.2.3.5 Maaseudun tausta-asemat (aliluokat) — lähellä kaupunkia — alueellinen — kaukainen

III MITTAUSTEKNIIKOITA KOSKEVAT TIEDOT AINEKOHTAISESTI III.1 Laitteet III.1.1 Nimi III.1.2 Analyysiperiaate tai mittausmenetelmä III.2 Näytteenotto III.2.1 Näytteenottopaikka (rakennuksen edusta, jalkakäytävä, piha, …) III.2.2 Näytteenottokohdan korkeus maanpinnasta III.2.3 Mittaustulosten integrointiaika III.2.4 Keräysaika.









LIITE III

TULOSTEN VALIDOINTI JA LAADUNVARMISTUS

Kaikkia lähetettyjä tietoja pidetään validoituina.

Jäsenvaltioiden vastuulla on varmistaa, että noudatetaan sellaisia laadunvarmistuksen menettelytapoja, jotka täyttävät yleisesti tämän päätöksen tavoitteet ja erityisesti asiaa koskevien direktiivien tavoitteet.









LIITE IV

TULOSTEN YHDISTÄMINEN JA TILASTOLLISTEN PARAMETRIEN LASKEMISEN PERIAATTEET

Nämä perusteet koskevat lähinnä tulosten vähimmäismäärää

Jos tietojen yhdistämisen ja tilastollisten parametrien laskemisen perusteista ei ole säädetty EU:n direktiiveissä, sovelletaan seuraavaa periaatetta:

a) Tulosten yhdistäminen Yhden tunnin ja 24 tunnin arvojen laskemisessa lyhytaikaisista tuloksista noudatetaan seuraavia periaatteita:



— yhden tunnina arviot hyväksyttyjä mittaustuloksia vähintään 75 %, — 24 tunnin arvot vähintään 13 hyväksyttyä yhden tunnin arvoa, korkeintaan kuusi peräkkäistä yhden tunnin arvoa puuttuu.

b) Tilastollisten parametrien laskeminen



— keskiarvo ja mediaani vähintään 50 % tuloksista hyväksyttyjä, — 98., 99,9. persentiili sekä suurin arvo: vähintään 75 % tuloksista hyväksyttyjä. Kunkin vuoden tarkastelujaksojen, jotka ovat talvi (tammikuun alusta maaliskuun loppuun ja lokakuun alusta joulukuun loppuun) ja kesä (huhtikuun alusta syyskuun loppuun), hyväksyttyjen tulosten lukumäärän välinen suhde ei saa olla suurempi kuin 2.